《次韵酬子功行次白鹭洲见寄》
宋代·黄履

已隐南山雾，聊经白鹭洲。初闻未得见，怅望登高楼。

空城凝寒未，目极徒离忧。咫尺邈千里，此夕如三秋。

何当侵星来，樽前得诗流。一饮诗百篇，同销万古愁。

作者简介：（?—1101）宋邵武人，字安中。仁宗嘉祐二年进士。神宗时累迁御史中丞。哲宗即位，除翰林学士，以承蔡确、章惇风旨，排击正人，为言官论罪，出知越州，历徙五州三府。绍圣初，复召为御史中丞，上章言司马光变更新法为罪，极论吕大防、刘挚、梁焘垂帘时事，乞正典刑。拜尚书右丞。以论救邹浩，罢知亳州。徽宗立，复拜尚书右丞，寻罢。